section_heading: Uspjeh i ukidanje
paragraph_text: Serija je bila na vrhuncu gledanosti u prve dvije sezone. U trećoj sezoni, scenaristi su dovodili ekscentričnije likove s uvrnutijim slučajevima, što je dovelo do pada gledanosti i nezadovoljstva glumaca, te su seriju napustili Gil Bellows i Courtney Thorne-Smith. U 4. sezoni, glumačkoj ekipi pridružuje se Robert Downey Jr. kao Allyin novi, ljubavni partner, odvjetnik Larry Paul. No, zbog Downeyevih problema s drogom i zakonom, Davidu E. Kelleyu je prekipjelo, te je Downey dobio otkaz. Lisa Nicole Carson, Allyina cimerica-odvjetnica Renee, također je napustila seriju krajem 4. sezone kako bi se prijavila na psihijatrijsko liječenje.